We was hilfet al min singen
We was hilfet al min singen·
ione wil nieman wesen vro·
nv́ wan al mit v́belen dingen·
twinget sich dú werlt also·
froͤide zuht trúwe ere·
sint verwiset gar·
seht des iamert mich vil sere·
nach dem wolde ich wesse ich war·

Swer den frǒwen an ir ere·
gerne sprichet âne not·
seht der sv́ndet sich vil sere·
vnd ist doch der sele tôt·
wand wir sin alle·
von frǒwen komen·
swie wir sezen sie zeschalle·
maniger wirt von in zevrômen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse